Bulgaaria pealinnas Sofias ühendas KNOFi disainibüroo kaks korterit üheks 297 ruutmeetriseks avaraks koduks. Üksteist suurepäraselt täiendavad uskumatult kaunid panoraamvaated ning rahulik interjöör loovad harmoonilise ja hubase pesa, kus terve pere end mugavalt tunda saab.
„Meie kliendid – neljaliikmeline perekond – ostsid kaks korterit linna silmapaistvamas kõrghoones,“ rääkis Susan Knof, KNOFi disainibüroo loovjuht ja asutaja. „Nad soovisid korterid ühendada, et luua üks luksuslik, valgusküllane ja avatud kodu, mis kasutaks maksimaalselt ära loomulikku valgust. Samuti soovisid nad, et neil oleks võimalik vastavalt oma soovidele kontrollida privaatsust,“ jätkas ta.